Кultura linearnotrakaste keramike
<s>Кultura linearnotrakaste keramike ili kultura trakasto-linearne keramike (; ) je forma arheološke kulture koja je na zapadnijem delu Evrope koegzistirala sa južnoevropskom Starčevo-Кereš-Кriš kulturom i delimično iz nje evoluirala.</s>

<s>Opis</s>

<s>Кultura linearnotrakaste keramike je sklop više najranijih poljoprivrednih neolitskih kultura (V. milenijum p. n. e.) na prostoru zapadne, severne i srednje Evrope.</s><s>Ove kulture nastale su akulturacijom, t.j. dodirima mezolitskog stanovništva Slovačke, Transdanubije i Alfelda s neolitskim zajednicama kasne starčevačke ili kereške kulture.</s><s>Ime su dobile po karakterističnom ukrasu na polukuglastim i kuglastim posudama: najčešće urezane, katkad i slikane (ili bojene), pojedinačne linije ili nizovi usporednih linija u vidu ravnih i krivih uzoraka.</s>

<s>Naselja su bila smeštena na obodima plavnih udolina i sastojala su se od redova velikih pravougaonih kuća s drvenom konstrukcijom i pletenim zidovima premazanih glinom.</s><s>Neke su bile jednostavni stambeni objekti, a druge su imale i pridodane gazdinske odore, štale itd.</s><s>Osnovu poljoprivrede činio je uzgoj žitarica, ponajviše pšenice i ječma, te stočarstvo.</s>

<s>Podela 
Кultura se deli na dve velike skupine:
 istočnu, koja obuhvaća današnje države Mađarsku, Slovačku, zatim zapadni Erdelj, severni Banat i jugozapadnu Ukrajinu
 zapadnu, koja se prostire u Holandiji, Nemačkoj, Belgiji, Francuskoj, Švajcarskoj, Austriji, Češkoj, Moravskoj, Poljskoj, zapadnoj Mađarskoj, jugozapadnoj Slovačkoj, i središnjoj Hrvatskoj.</s>

<s>Geografija 
Bila je rasprostranjena u Njemačkoj, Austriji, Češkoj, Slovačkoj, južnoj Poljskoj i Mađarskoj oko tokova Dunava, gornje i srednje Rajne, ElbaElbe, Visle.</s><s>Na zapadu je potvrđena u rejonu Pariza, dijelovima Belgije i Holandije, a na istoku do Moldavije i Ukrajine.</s><s>U ranoj fazi prepoznaju se dvije varijante: Rana ili zapadna, i istočna na istoku Mađarske.</s><s>Kultura je uticala na razvoj neolita i nastanak novih kultura na susjednim područjima: Lengyel, Kultura Cucuteni, Boian kultura.</s>

<s>Hronologija 
Njeno uklapanje u neolit Evrope približno izgleda:
 Rani neolit, 6000–5500.</s><s>Prvo pojavljivanje proizvodnje žitarica na jugu buduće LBK pod uticajem Starčevo-Kereš kulture sa juga Mađarske i Dnjestar-Bug kulture iz Ukrajine.</s><s>Srednji neolit, 5500–5000.</s><s>Rana LBK na srednjem Dunavu, i srednja LBK (keramika muzičkih nota) sa prekinutim linijama, između kojih su najčešće punktovane tačke, čime podsjeća na muzičke note.</s><s>Kultura se proširila do svog punog obima, uz pojavljivanje lokalnih varijanti.</s><s>Jedna varijanta je kasna Dnjestar-Bug kultura.</s><s>Kasni neolit, 5000–4500.</s><s>Kasna LBK (Tačkasta keramika) je obilježena dominacijom tačkastih linija raznih oblika, što je bilo predstavljanje predmeta iz okoline, i njena podjela na Tačkastu kulturu u istočnoj Njemačkoj i Poljskoj, Rossen kulturu na zapadu i Lenđel kulturu na srednjem Dunavu.</s>

<s>Nakon toga uslijedila je tranzicija između neolita i Metalnog doba.</s>

<s>Naselja 
Kuće u ovoj kulturi, poznate su kao neolitske duge kuće zbog svojih dimenzija.</s><s>Reprezentativni primjerci, blizu 30 kom, pronađeni su u nalazištu Oslonki u Poljskoj.</s><s>Pravougaone duge kuće bile su dužine između 7 i 45 metara i širine između 5 i 7 metara.</s><s>Građene su od drvenih stubova povezanih ukrštenim gredicama na vanjskim stranicama i prepletima na unutrašnjim.</s>

<s>Ovakvih kuća je bilo između pet i osam u jednom naselju.</s><s>Koristili su je pripadnici širih familija, najviše dvije generacije.</s><s>Bile su okružene fortifikacijom.</s><s>Prozora nije bilo, a imale su samo jedna vrata na kraju kuće.</s><s>Jedna ili dvije prostorije su bile prazne.</s><s>U njima su se izrađivali i keramički proizvodi.</s><s>Svaka kuća je imala svoj simbol na proizvodu.</s>

<s>Lista neolitskih kultura u Evropi</s>

<s>Vidi još 
 Grnčarija
 Neolit</s>

<s>Reference</s>

<s>Literatura</s>

<s>Braidwood, Robert, Prehistoric men, William Morrow and Company, many editions</s>

<s>Spoljašnje veze</s>

<s></s>

<s></s>

<s>Кategorija:Arheološke kulture</s>

<s>Neolitske kulture</s>

